armvectores/hy_wikipedia_2023 huggingface dataset:
Ճարտարապետական ձայնագիտություն

Ճարտարապետական ձայնագիտություն, շինությունների հնչականություն, ձայնագիտության ոլորտ, ուսումնասիրում է ձայնային ալիքների տարածումը կառույցներում, դրանց անդրադարձումն ու մարումը մակերեսների միջոցով, անդրադարձած ալիքների ազդեցությունը խոսքի և երաժշտության լսելիության վրա։


== Նպատակ և խնդիրներ ==
Ճարտարապետական ձայնագիտությունը նպատակ ունի ստեղծել թատերական, համերգային, ռադիոստուդիաների և այլ դահլիճներում նախատեսված լսելիությունն
ապահովող նախագծեր։
Ձայնի աղբյուրի երկարատև հնչման ժամանակ անդրադարձող ուշացած ձայները,
միանալով հիմնական ձայնին, ուժեղացնում են այն, սակայն միաժամանակ մեծացնում են գվվոցը, որը նվազեցնում է
խոսքի հստակությունն ու երաժշտության
ընկալման որակը։ Այդ պատճառով էլ ճարտաապետական ձայնագիտության կարևոր խնդիրներից է նաև շինության ներսում հիմնական և անդրադարձող
ձայների բաշխման հաշվարկումը։
Առավել
նպաստավոր պայմանները տարբեր են ոչ
միայն խոսքի և երաժշտության, այլև տարաբնույթ երաժշտական ստեղծագործությունների (կամերային, էստրադային, սիմֆոնիկ և այլն) համար։
Դրանով պայմանավորված՝ համերգասրահների հնչականության նախագծումը

(ձևի ընտրությունը, ունկնդիրների տեղավորումը, կախովի անդրադարձիչների

օգտագործումը և այլն) պահանջում է փոխզիջումային լուծումեր։
Մեծ համերգասրահներում լսելիության պայմանները կարելի
է բարելավել ուժեղացնող էլեկտրաակուստիկական համակարգերի և արհեստական ռևերբերացիայի (ձայնի աստիճանային մարման) միջոցով։
Ճարտարապետական ձայնագիտության մեթոդն օգտագործում
են նաև շինությունների մեջ աղմուկի դեմ
պայքարելու համար։ Շինության մեջ հնչականության մասին իմացությունների օգտագործման լավագույն օրինակներից են
Հին Հունաստանի և Հռոմի բացօթյա թատրոնները։ Շինությունների հնչականության
փորձարկումները հիմնվում են շենքում
միկրոֆոնով ընդունվող ձայնային ազդանշանի
էլեկտրական չափումերի վրա և ավարտվում տարածության մեջ ձայնի բաշխման հավասարաչափության որոշմամբ, արձագանքի
աստիճանային մարման ուսումասիրությամբ։
Ձայնակլանման տեսությունն ու նրա չափման եղանակները նույնպես ճարտարապետական ձայնագիտության ուսումնասիրման առարկաներն են։


== Գրականություն ==
Г а н у с К., Архитектурная акустика, пер. с нем., М., 1963.
Կաշիբա

Կաշիբա (ճապ.՝ 香芝市 Կաշիբա-սի), Ճապոնիայի Նարա պրեֆեկտուրայում գտնվող քաղաք։ Քաղաքի մակերեսը կազմում է 24,23 կմ², բնակչությունը՝ 77 553 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 3200,70 մարդ/կմ²։


== Աշխարհագրական դիրք ==
Կաշիբա քաղաքը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս քաղաքի հետ սահմանակցում են Յամատոտակադա, Կացուրագի, Հաբիկինո, Կաշիվարա քաղաքները և Օձի, Կանմակի, Կորյո, Տայսի ավանները։


== Բնակչություն ==
Քաղաքի բնակչությունը կազմում է 77 553 մարդ (2014 թվականի օգոստոսի 1-ի տվյալների համաձայն), իսկ խտությունը՝ 3200,70 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Կաշիբա քաղաքը խորհրդանշող ծառ է համարվում մշտադալար կաղնին, ծաղիկ՝ Viola mandshurica-ն։


== Ծանոթագրություններ ==


== Արտաքին հղումներ ==
Ճապոնական Կաշիբա քաղաքի պաշտոնական վեբկայք  (ճապոներեն)
Հարավսլավիայի կազմալուծում

Հարավսլավիայի կազմալուծում, 1991-2008 թվականների իրադարձություններ, որոնց հետևանքով նախկին Հարավսլավիայի Սոցիալիստական Ֆեդերատիվ Հանրապետությունը բաժանվել է վեց անկախ պետությունների և մեկ մասամբ ճանաչված պետության։ Գործընթացը սկսվել է 1991-1992 թվականների ընթացքում, երբ իրենց անկախությունը հռչակեցին նշված վեց երկրներից չորսը` Սլովենիա, Խորվաթիա, Բոսնիա և Հերցեգովինա և Հյուսիսային Մակեդոնիա։
Հարավսլավիան, որի կազմում մնացին երկու հանրապետություն, դարձավ Սերբիայի և Չերնոգորիայի կազմում Ֆեդերատիվ Փոքր Հարավսլավիայի, 1992-2003 թվականներին` Հարավսլավիայի Դաշնային Հանրապետություն, 2003-2006 թվականներին` Սերբիայի և Չերնոգորիայի պետական միություն։


== Գրականություն ==
Степан Месич Как развалилась Югославия = Kako je srusena Jugoslavija. — М.: Альпина Паблишер, 2013. — 400 с. — ISBN 978-5-9614-2228-3
Гуськова Е. Ю. История югославского кризиса (1990—2000). — Москва: Русское право / Русский национальный фонд, 2001. — 720 с.
Кузнецов Д. В. Югославский кризис: взгляд сквозь призму общественного мнения. — М.: УРСС, 2009. — 344 с.


== Արտաքին հղումներ ==
Сергей Романенко. ЮГОСЛАВСКИЙ РУБИКОН. Archived 2009-06-23 at the Wayback Machine.
Виктор Дятликович. Полураспад ненависти. Archived 2017-01-21 at the Wayback Machine.
ЮГОСЛАВСКИЕ ВОЙНЫ 1991—2001.
Александр Тарасов. Экономические причины югославской войны.
Олег Валецкий. Югославия в войне.
«Десятидневная война» (отделение Словении).
Отделение Хорватии.
Стереотипы и распад Югославии.Archived 2013-04-09 at the Wayback Machine.
Ю. С. Кирьяков, Е. Г. Волкова. Факторы распада СФРЮ и СССР.
Դավլետկուլովո (այլ կիրառումներ)

Դավլետկուլովո, կարող է վերաբերել՝

Դավլետկուլովո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Դավլետկուլովո - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Հետևանք (ֆիլմ, 2019)

«Հետևանք» (անգլ.՝ The Aftermath), ռեժիսոր Ջեյմս Քենթի ռազմական դրաման։ Գլխավոր դերերում՝ Քիրա Նայթլի, Ալեքսանդր Սկարսգորդ և Ջեյսոն Կլարկ . Ֆիլմի համաշխարհային պրեմիերան կայացել է 2019 թվականի մարտի 1-ին։


== Սյուժե ==
Համաձայն հրաարակված հոդվածների ֆիլմի գործողությունները ծավալվում են հետպատերազմյան ավերված Գերմանիայում։ Սյուժեի կենտրոնում անգլիացի Լյուիս Մորգանն է, ով դարձել է Համբուրգի ժամանակավոր քաղաքապետը և ստիպված է վերակենդանացնել քաղաքը։ Լյուիսը կնոջ հետ բնակվում է մի տան, որտեղ ապրում են նաև գրմանացի ճարտարապետ իր նյարդային դստեր հետ։ Կկարողանա արդյո՞ք Լյուիսը զերծ մնալ վրեժխնդրությունից։


== Դերերում ==


== Արտադրություն ==
Նկարահանումները սկվել են 2017 թվականի հունվարին։ 2018 թվականի հոկտեմբերի 17-ին թողարկվել է ֆիլմի առաջին թրեյլերը։


== Ծանոթագրություններ ==
Իլումյաե

Իլումյաե (էստ․՝ Ilumäe), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պաղնատուն

Պաղնատուն (նաև՝ Պաղնա գավառ, Խոզան), գավառ Մեծ Հայքի Ծոփք նահանգի կազմում, Արածանու Պաղին վտակի ավազանում։ Այստեղ է գտնվել Արղանա-Մադեն քաղաքը։
Կոչվել է իր գլխավոր բերդերի՝ Պաղինի ու Խոզանի անուններով։ Հարավից սահմանակից էր Բալահովիտ, արևելքից՝ Հաշտյանք, հյուսիս-արևելքից՝ Խորձյան, հյուսիս-արևմուտքից՝ Մնձուր (Մուզուր), արևմուտքից՝ Ծոփք Շահունյաց գավառներին։ Ունի բարեբեր դաշտեր ու ոսկու պաշարներ։
Մեծ Հայքի բաժանումից (387) հետո Պաղնատունն անցել է Բյուզանդական կայսրությանը (մտել է Ներքին Հայք կուսակալության մեջ՝ որպես ինքնավար իշխանություն)։ VII - IX դդ․ անցել է մերթ բյուզանդական, մերթ արաբական նվաճողների ձեռքը։ IX - XI դդ․ մնացել է Բյուզանդիային, 1071-ից տիրել են սելջուկյան թուրքերը։ Այնուհետև ենթարկվել է զանազան վաչկատուն ցեղերի ավերածություններին։ XIX դ․ վերջից մտնում էր Դիարբեքիրի վիլայեթի Բալու գավառակի (կազա) մեջ։
Տարածվում է Խորձյանից հարավ՝ Արածանիի աջ կողմում։ Գավառի նշանավոր վայրը եղել է Պաղին բերդը, որը գտնվել է այժմ ավերակ դարձած Պաղին գյուղի տեղում։ Պաղինը եղել է հին Հայաստանի ամուր բերդերից մեկը։
Այս գավառից է եղել Հովսեփը, որը Սահակի և Մեսրոպ Մաշտոցի կողմից արտասահման կրթության ուղարկված «առաջին թարգմանիչների» թվին է պատկանում։
Պաղնատան հայ բնակիչները տեղահանվել և զոհվել են 1915-ին, Մեծ եղեռնի ժամանակ։


== Տես նաև ==
Ծոփք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Հրաչյա Սարիբեկյան

Հրաչյա Հարությունի Սարիբեկյան (հունվարի 24, 1979(1979-01-24), Կիրովական, Հայկական ԽՍՀ, ԽՍՀՄ), արձակագիր, գրականագետ, բանասիրական գիտությունների թեկնածու, ՀՀ ԳԱԱ Մանուկ Աբեղյանի անվան գրականության ինստիտուտի սփյուռքի բաժնի վարիչ, ՀԳՄ և Հայաստանի ժուռնալիստների միության անդամ, «Գրքերի աշխարհ» թերթի խմբագիր։ Զբաղվել է լրագրությամբ։  Առաջին անգամ տպագրվել է «Գարուն» ամսագրում 2000 թվականին։ Եղել է Հայաստանի ազգային գրադարանի տնօրենի ժամանակավոր պաշտոնակատար։ Շարունակում է լատինաամերիկյան արձակի ավանդույթները հայ արձակում։ 


== Գրքեր ==
Գուշակություններ հայելիներով, Երևան, 2003, 76 էջ։
Հովհաննես Պետրոսյան. Մատենագետի կյանքն ու գործունեությունը, Երևան, 2009, 144 էջ։
Երկվորյակների արևը, Երևան, Անտարես, 2012, 216 էջ։
Ապուշների ուղևորությունը (երկաթուղային վեպ), Երևան, Անտարես, 2015, 160 էջ։
Այնտեղ աչքերդ երբ բացես (պատմվածքներ և վիպակներ), Երևան, Անտարես, 2018, 160 էջ։


== Ստեղծագործությունները մամուլում ==


== Պարգևներ և մրցանակներ ==
ՀԳՄ անտիպ լավագույն վեպի մրցանակ, 2009
«Նարցիս» հանդեսի մրցանակ «Կույրինը՝ կույրին» պատմվածքի համար, 2010


== Ծանոթագրություններ ==


== Արտաքին հղումներ ==
Հ. Սարիբեկյանի «Այնտեղ՝ երբ աչքերդ բացես» պատմվածքը
Հ. Սարիբեկյանի «Գուշակություններ հայելիներով» վիպակը
Գոգոլի (գյուղ, Վինկովեցկի շրջան)

Գոգոլի (ուկրաիներեն՝ Гоголі), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Գոգոլի գյուղում բնակվում էր 390 մարդ։ Բնակավայրը զբաղեցնում է 1639 կմ² տարածք։ Բնակչության խտությունը կազմում էր 237,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թուբա Շախի մզկիթ

Թուբա Շախի մզկիթ (ադրբ.՝ Tuba Şahi məscidi), 15-րդ դարի մզկիթ է, որը գտնվում է Բաքվի Մարդաքան տարածքում ։ Պատկանում է Ադրբեջանի Հանրապետության մշակույթի նախարարության կողմից։


== Պատմություն ==
Մզկիթը կառուցվել է 1481-1482 թվականներին Թուբա Շախիի կողմից։ Մզկիթում կա գրություն։ Այդ գրությունում գրվել է մզկիթի շինարարության ամսաթիվը և ճարտարապետի անունը։ Մզկիթի եզրին մեկ այլ գրություն կա։ Այս գրությունը ավելի հին է։ Այն պատկանում է 1372-ին։ Հնարավոր է, որ այս գրությունը վերաբերում է մեկ այլ հին մզկիթին։ Այս հոդվածում գրված է մզկիթի հիմնադիրի անունը. Հաջի Բահադդին, Հաջի Նուրադդինի որդին։


== Արտաքին հղումներ ==
TUBA SHAHI MOSQUE
Tuba Shahi mosque (King Tuba Mosque)(չաշխատող հղում)
Mosque - PHOTO(չաշխատող հղում)
Tuba Shahi mosque (King Tuba Mosque)
Азербайджан, Баку Мечеть Туба-Шахи Archived 2015-06-18 at the Wayback Machine.
Описание "Мечеть Туба-Шахи"


=== Վիդեո ===
Баку Мечеть Туба Шахи в селении Мардакан
Մարդաքան


== Տես նաև ==
Իչարի Շահար (Բաքվի թաղամաս)
Նառդարան մզկիթ
Բեկլյար մզկիթ
Ջումա մզկիթ (Բաքու)
Մուհամմեդ մզկիթ (Բաքու)


== Ծանոթագրություններ ==
Մակարենկոյի փողոց (Յալթա)

Անվան այլ կիրառումների համար տե՛ս՝ Մակարենկոյի փողոց (այլ կիրառումներ)Մակարենկոյի փողոց (ռուս.՝ Улица Макаренко), փողոց Ղրիմի Յալթա քաղաքում։ Անվանվել է ուկրաինացի խորհրդային մանկավարժ և գրող Անտոն Սեմյոնովիչ Մակարենկոյի (1888-1939) պատվին։ Սկիզբ է առնում Կիևյան փողոցից և ավարտվում Տրուդովայա փողոցի հետ հատումով։ Երկարությունը 150 մետր է։


== Նկարագրություն ==
Յալթա քաղաքի Մակարենկոյի փողոցը սկսվում է Կիևյան փողոցից, հատում Շիրյաևի փողոցը և ավարտվում Տրուդովայա փողոցի հետ հատումով։ Շատ կարճ փողոց է. երկարությունն ընդամենը 150 մետր է։ Փողոցում կա համարակալված 16 շինություն. ձախ կողմում (կենտ համարներ)՝ 8, աջ կողմում (զույգ համարներ)՝ ևս 8։
Մակարենկոյի փողոցի փոստային դասիչն է՝ 298612։
Փողոցն անվանվել է ուկրաինացի խորհրդային մանկավարժ և գրող Անտոն Սեմյոնովիչ Մակարենկոյի (1888-1939) պատվին։ Մակարենկոն խնամքից զուրկ, իրավախախտ երեխաների վերադաստիարակության մանկավարժական պրակտիկայում անօրինակ փորձ է կատարել։ 1920-1930-ական թվականներին ղեկավարել է անչափահաս իրավախախտների Մ. Գորկու անվան աշխատանքային գաղութը և Ֆ. Ձերժինսկու անվան մանկական աշխատանքային կոմունան։ Մակարենկոյի մանկավարժական փորձն ու հայացքներն իրենց արտացոլումն են գտել նրա գեղարվեստական ստեղծագործություններում («Մանկավարժական պոեմ», «30-ականի երթը», «Դրոշակներն աշտարակների վրա»), գեղարվեստական-տեսական, հրապարակախոսական հոդվածներում։ Մակարենկոն պարգևատրվել է Աշխատանքային կարմիր դրոշի շքանշանով։


== Ծանոթագրություններ ==


== Աղբյուրներ ==
Улица Макаренко в Ялте
Подробная карта Улица Макаренко, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Макаренко, г. Ялта
Բլքիգլուխ

Բլքիգլուխ, լեռնագագաթ Հայկական լեռնաշխարհում, Վիրահայոց լեռներում, Օձուն գյուղից արևմուտք, իսկ Ամոջից՝ հարավ-արևմուտք։ Բարձրությունը 1867 մ է։


== Ծանոթագրություններ ==
Կիրովո (գյուղ, Բոբրինեցի շրջան)

Անվան այլ կիրառումների համար տե՛ս՝ ԿիրովոԿիրովո (ուկրաիներեն՝ Кірове), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Կիրովո գյուղում բնակվում էր 283 մարդ։ Բնակավայրը զբաղեցնում է 1433 կմ² տարածք։ Բնակչության խտությունը կազմում էր 197,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուրսի (Կալվադոսի գավառ)

Կուրսի (ֆր.՝ Courcy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 153 մարդ, բնակչության խտությունը` 16.78 մարդ/կմ²։ Բնակավայրը զբաղեցնում է 9.12 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 34 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան)  բնակիչ, որոնցից ակտիվ էին 63-ը, իսկ ոչ ակտիվները` 36։ Ակտիվության ցուցանիշը կազմում է 63,6 %։ 63 աշխատունակ մարդկանցից աշխատել է 60 անձ (35 տղամարդ և 25 կին)։ Գործազուրկ են եղել 3 անձ (2 տղամարդ և 1 կին)։ 36 անաշխատունակներից 12-ը եղել են աշակերտներ կամ ուսանողներ, 12-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մուսսա Սով

Մուսա Սով (ֆր.՝ Moussa Sow, հունվարի 19, 1986(1986-01-19), Մանտ լա Ժոլի), ֆրանս-սենեգալցի ֆուտբոլիստ, «Բուրսասպոր» ակումբի և Սենեգալի ազգային հավաքականի հարձակվող։


== Ակումբային կարիերա ==
2004 թվականի հոկտեմբերի 23-ին կատարել է իր նորամուտը «Ռենի» կազմում՝ մասնակցելով «Մեցի» դեմ խաղին։ Մինչև 2006/07 մրցաշրջանի ավարտը ստացել է խաղային պրակտիկա «Ռենում»՝ հիմնականում դուրս գալով փոխարինման։ 2007 թվականի ամռանը Սովը վարձավճարով տեղափոխվել է «Սեդան» ակումբ, որն այդ ժամանակ հանդես էր գալիս Լիգա 2-ում։ «Սեդանի» կազմում հարձակվողը մնացել է մինչև 2008 թվականի ամառ, որից հետո վերադարձել է «Ռեն», որտեղ անցկացրել է հաջորդ երկու մրցաշրջանը։
2010 թվականի հուլիսին Մուսսա Սովը դարձել է «Լիլի» ֆուտբոլիստ։
Հունվարի 26-ին սենեգալցին չորսուկես տարվա պայմանագիր է կնքել թուրքական «Ֆեներբահչե» ակումբի հետ, իսկ գործարքի արժեքը կազմել է 13 մլն եվրո։ Դրանցից 10-ը «Լիլն» ստացել է անմիջապես, իսկ երեքը` ֆրանսիական ակումբի հաշիվին պետք է փոխանցվեր որպես տարատեսակ բոնուսներ։ Նոր թիմում ֆուտբոլիստի աշխատավարձը կազմել է 3,2 միլիոն եվրո մեկ մրցաշրջանում։
2018 թվականի հունվարի 13-ին Սուրը վարձավճարով տեղափոխվել է «Բուրսասպոր»։


== Ազգային հավաքական ==
Սովը խաղացել է Ֆրանսիայի պատանեկան հավաքականի կազմում։ 2007 թվականին նա երկու խաղ է անցկացրել Ֆրանսիայի երիտասարդական հավաքականի կազմում։ 2009 թվականից նա խաղում է Սենեգալի ազգային հավաքականում, որի կազմում առաջին հանդիպումը եղել է 2009 թվականի օգոստոսի 12-ին կայացած ընկերական խաղը Կոնգոյի Դեմոկրատական Հանրապետության հավաքականի դեմ)։ 2010 թվականի սեպտեմբերի 5-ին խփել է իր առաջին գոլը հավաքականի կազմում՝ գրավելով Կոնգոյի Դեմոկրատական Հանրապետության հավաքականի դարպասը 2012 թվականի Աֆրիկայի գավաթի խաղարկության ընտրական հանդիպման ժամանակ։
2018 թվականի մայիսին հայտնի է դարձել, որ Մուսսա Սովն ընդգրկվել է Սենեգալի հավաքականի հայտացուցակում (23 խաղացող) մասնակցելու Ռուսաստանում կայանալիք ֆուտբոլի աշխարհի առաջնությանը։


== Ձեռքբերումներ ==
Լիլ

Ֆրանսիայի չեմպիոն (1) – 2010/11
Ֆրանսիայի գավաթակիր (1) – 2010/11
Ֆրանսիայի գավաթի եզրափակչի մասնակից (1) – 2008/09Ֆեներբախչե

Թուրքիայի չեմպիոն (1) – 2013/14
Թուրքիայի գավաթակիր (2) – 2011/12, 2012/13
Թուրքիայի առաջնության հաղթող (1) – 2014Թիմ Ֆրանսիա

Եվրոպայի չեմպիոն երիտասարդների շրջանում (մինչև 19 տարեկան) (1) – 2005


== Անձնական ձեռքբերումներ ==
Ֆրանսիայի առաջնության լավագույն ռմբարկու (1) - 2010/11 (25 գոլ)
Սենեգալի տարվա ֆուտբոլիստ (1) - 2011


== Կարիերայի վիճակագրություն ==


=== Ակումբային ===
2017 թվականի մայիսի 27-ի դրությամբ


== Ծանոթագրություններ ==


== Արտաքին հղումներ ==
Սովը transfermarkt-ում
Սովը soccerbase.com-ում
Սովը WhoScored.com կայքում
Սովը ՈՒԵՖԱ-ի պաշտոնական կայքում
Սովը ՖԻՖԱ-ի պաշտոնական կայքում Archived 2017-01-24 at the Wayback Machine.
Ժողովածու (1361)

Ժողովածու (1361), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1361 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20,7×14,5 չափս։ Ձեռագիրը կազմված է 342 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմակազմ, աստառը՝ դրոշմազարդ կտավ։ Հիշատակարաններ՝ հետագայի՝ 341ա (XIX դար)։


== Բովանդակություն ==
Գր. Տաթևացւոյ Մեկնութիւն Մատթէի։
Յոհաննու Քռնեցւոյ ընդդէմ հայոց։
Յաղագս ուխտի կարգին։


== Ծանոթագրություններ ==
(2991) Բիլբո

(2991) Բիլբո (անգլ.՝ Bilbo), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 21-ին Մարտին Վատտի կողմից Անդերսոն Մեսայում։
Միջին հեռավորությունը Արեգակից կազմում է 2,339391 ա. մ., առավելագույնը մոտենում է 1,8253 ա. մ. հեռավորության վրա և հեռանում 2,8535 ա. մ.։ Արեգակի շուրջ մեկ ամբողջական պտույտ է կատարում 1306,93 երկրային օրվա ընթացքում, իր ուղեծրով շարժվելով միջինում 0,275455 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2991) Բիլբո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկ Մարգոլիս

Մարկ Մարգոլիս (անգլ.՝ Mark Margolis, նոյեմբերի 26, 1939(1939-11-26), Ֆիլադելֆիա, ԱՄՆ), ամերիկացի դերասան։ Առավելապես հայտնի է «Սպիով դեմքը» (1983), «Էյս Վենտուրա։ Ընտանի կենդանիների խուզարկուն» (1993), «Ռեքվիեմ երազանքի համար» (2000) և մի շարք այլ ֆիլմերից, ինչպես նաև «Օզ», «Ամբողջ ծանրությամբ» (2009–2011), «Ավելի լավ է զանգեք Սոլին» (2016-2022) հեռուստասերիալներից։ «Ամբողջ ծանրությամբ» սերիալում Հեկտոր Սալամանկայի դերի համար 2012 թվականին առաջադրվել է Էմմի մրցանակի։


== Ծանոթագրություններ ==


== Արտաքին հղումներ ==
Էջը IMDb.com կայքում(անգլ.)
Բերեզինա (Դնեպրի ստորին վտակ)

Անվան այլ կիրառումների համար տե՛ս՝ Բերեզինա (այլ կիրառումներ)Բերեզինա, գետ Բելառուսում, Դնեպրի աջ վտակը։ Երկարությունը 613 կմ է, ավազանը՝ 24․500 կմ²։ Սկիզբ է առնում Մինսկի բարձրությունից հյուսիս, հոսում է Կենտրոնական բերեզինյան հարթավայրով։ Տարեկան միջին ծախսը գետաբերանի մոտ 145 մ³/վայրկյան է։ Գլխավոր վտակներն են՝ Բոբրը, Կլևան, Օլսան, Օլան (ձախից), Դայնան, Սվիսլոչը (աջից)։ Նավարկելի է գետաբերանից մինչև Սերգուչ գետի հետ միախառնվելը (505 կմ)։ Բերեզինա մտնում է Բերեզինյան ջրային համակարգի մեջ, որը միացնում է Դնեպրի և Արևմտյան Դվինայի ավազանները։ Բերեզինաի ափին են Բորիսով և Բոբրույսկ քաղաքները։ 1812 թվականի Հայրենական պատերազմի ժամանակ Բերեզինայի մոտ տեղի է ունեցել խոշոր ճակատամարտ, որտեղ ֆրանսիացիները կորցրել են մոտ 50 հազար մարդ։
Պախարևկա (գյուղ, Ջանկոյի շրջան)

Անվան այլ կիրառումների համար տե՛ս՝ ՊախարևկաՊախարևկա (ուկրաիներեն՝ Пахарівка, Ղրիմի թաթարերեն՝ Paharevka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Պախարևկա գյուղում բնակվում էր 1 289 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տատյանա Գևորգյան

Անվան այլ կիրառումների համար տե՛ս՝ Տատյանա Գևորգյան (այլ կիրառումներ)Տատյանա Գրիգորի Գևորգյան (ապրիլի 20, 1974(1974-04-20), Մոսկվա, ԽՍՀՄ), ռուսական հեռուստատեսոթյան հաղորդավարուհի, լրագրողուհի, դերասանուհի։


== Կենսագրություն ==
Տատյանան ծնվել է 1974 թվականի ապրիլի 20-ին Մոսկվայում։ Արտերկրում գտնվող խորհրդային կինոթատրոնի վարձակալությամբ զբաղվող ծնողները շատ էին ճանապարհորդում։ Այդ պատճառով նա սովորել է տարբեր երկրների դպրոցներում և ավարտել Հնդկաստանի դպրոցը։
Դպրոցական տարիներին նա սիրում էր նկարել, պարել, ստացել է կարատեյի շագանակագույն գոտի, ունեցել է ավտոմեքենաների մոդելների հավաքածու, նվագել է կիթառ։
Հեռակա ուսուցմամբ ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի կինեմատոգրաֆիայի ֆակուլտետ։ Մեկ տարի ապրել է Հնդկաստանում՝ Դելիում, որտեղ Մարիայի և Հիսուսի քոլեջում (Jesus & Mary College) ուսումնասիրել է անգլերեն գրականություն, փիլիսոփայություն և տրամաբանություն։ 2002 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։
1995 թվականին սկսել է աշխատել «Մաքսիմում ռադիոյի» համար։
1988 թվականին աշխատել է BIZ-TV հեռուստաալիքում։
1998 թվականի սեպտեմբերից վարել է MTV ալիքի «Ստիլիսսիմո» և «Գիդ պո ստիլյու» ծրագրերը։
1999 թվականի ամռանից վարել է MTV ալիքի «Ռուսական տասնյակ» շքերթը։
Մինչև 2002 թվականը MTV հեռուստաալիքում անցկացնում էր «Ցերեկային կապրիզ» հաղորդումը։
2002 թվականից վարել է MTV հեռուստաալիքի կողմից թողարկված «12 չարացած դիտողներ» ծրագիրը։ 2006 թվականին ղեկավարության փոփոխությունից հետո թողել է հեռուստաալիքը։
2003-2004 թվականներին «Իվան Ուրգանտ»ի հետ միասին անցկացրել է «Էքսպրեսո» երեկոն։
2001-2006 թվականների աշխատել է որպես Yes! ամսագրի գլխավոր խմբագիր։
2009-2010 թվականին Լիկա Կրեմրի հետ ղեկավարել է «Եռանկյուն» ծրագիրը, որը ցուցադրվում էր «3-րդ ալիքով»։
2010-2011 թվականներին «Ռոսիա 1» ալիքով ցուցադրվող «Աղջիկներ» ծրագրի համահեղինակն էր։
2011-2016 թվականներին նա ղեկավարել է «Մշակութային նորություններ» ծրագիրը, որը ցուցադրվում էր «Կուլտուրա» հեռուստաալիքով։
2017 թվականի հունվարի 22-ից դարձել է «Յու» ալիքով հեռարձակվող «Ոճով» ծրագիրը, նույն տարվա 30-ից անցկացրել է նաև «ՆՏՎ-ի գործնական առավոտ» հաղորդումը։
Tanya Gevorkyan ապրանքանիշով 2008 թվականին թողարկել է կոշիկների հավաքածու։


== Ծանոթագրություններ ==


== Արտաքին հղումներ ==
Տատյանա Գևորգյան՝ կենսագրություն, կարիերա և անձնական կյանք
Տատյանա Գևորգյան։ Կենսագրություն և ֆիլմագրություն
Սուշչևո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՍուշչևոՍուշչևո (ռուս.՝ Сущево), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիշերա (Կամայի վտակ)

Անվան այլ կիրառումների համար տե՛ս՝ Վիշերա (այլ կիրառումներ)Վիշերա (ռուս.՝ Вишера), գետ Ռուսաստանում (Պերմի երկրամաս)։


== Աշխարհագրություն ==
Վիշերա գետը սկիզբ է առնում Հյուսիսային Ուրալից և թափվում է Կամայի ջրամբար։ Գետը պատկանում է Կասպից ծովի ավազանին։ Ակունքը ծովի մակարդակից գտնվում է 1007 մ բարձրության վրա։ Գետի ափին են գտնվում Վիշերյան արգելոցը։


== Հիդրոգրաֆիա ==
Վիշերա գետի երկարությունը կազմում է 415 կմ, ավազանի մակերեսը՝ 31200 կմ2 է։ Գետի ջրի ծախսը միջինում կազմում է 457 մ3։


== Վտակներ ==
Վիշերա գետի վտակներն են ձախից՝ Նիոլս, Մոյվա, Վելս, Ուլս, Յազվա, Ակչիմ, աջից՝ Լոպիա, Լիպիա, Վայա, Կոլվա գետերը։


== Տես նաև ==
Գետ
Ակունք և Գետաբերան
Գեորգի Մովսեսյան

Գեորգի Վիկտորի Մովսեսյան (ռուս.՝ Георгий Викторович Мовсесян, օգոստոսի 2, 1945(1945-08-02), Խարկով, Ուկրաինական ԽՍՀ, ԽՍՀՄ - նոյեմբերի 7, 2011(2011-11-07), Մոսկվա, Ռուսաստան), խորհրդային հայ կոմպոզիտոր։ ՌԴ մշակույթի վաստակավոր գործիչ (1995): ՌԴ ժողովրդական արտիստ (2001):


== Կենսագրություն ==
Գեորգի Մովսեսյանը ծնվել է 1945 թվականին Խարկովում, դերասանի ընտանիքում։ Վաղ տարիքից սկսել է նվագել ակորդեոն, Խարկովի ուսուցչի պալատում զբաղվել է երաժշտությամբ։ Խորհրդային բանակում ծառայության տարիներին եղել է զինվորական նվագախմբի ակորդեոնահարը, Դավիթ Թուխմանովի հետ, ով նույնպես ծառայում էր բանակում, գրել է երաժշտություններ։ 1960 թվականին Մովսեսյանը սկսել է համագործակցել «Յունոստ» («Երիտասարդություն») ռադիոկայանի հետ, սիմֆոնիկ նվագախմբի համար ստեղծել է նվագախմբային երաժշտություն, գուսանական երգեր։ 1964 թվականին ավարտել է Մոսկվայի Գնեսինների անվան երաժշտական ուսումնարանի ակորդեոնի բաժինը։
Առաջին երգը՝ «Ճանապարհներ», գրվել է 1965 թվականին։ 1969 թվականին եղել է «Մոսկոնցերտ» միավորման դերասան, երաժշտական արվեստանոցի սոլիստ և կոնցերտմայստեր։
Գեորգի Մովսեսյանին մեծ հեղինակություն է բերել «Береза» երգը, որը կատարել է Աննա Գերմանը և Լև Օշանինի բանաստեղծության հիման վրա գրված «Мне доверена песня» երգը, որն առաջին անգամ բեմադրվել է «Песня-77» հեռուստատեսային երգի մրցույթի ժամանակ։
1970-ական թվականներին կոմպոզիտորն աշխատել է կոմերիտական, ​​երիտասարդական, հրապարակախոսական, քաղաքացիական երգերի ժանրում («Это говорим мы», խոսք՝ Լև Օշինինի, 1978 թվական, «Добро пожаловать, Олимпиада», խոսք՝ Ռոբերտ Ռոժդեստվենսկու, 1979 թվական), գրել է զինվորական երգեր, երգեր նավաստիների, ձկնորսների, վարորդների, երկրաբանների համար։
1980-ական թվականներին հնչել են Մովսեսյանի քնարական երգերը։ Այս շարքի առաջինը երգը «Проводы любви» (խոսք՝ Միխայիլ Տանիչի, 1980 թվական), կատարել է Վախթանգ Կիկաբիձեն։
Գեորգի Մովսեսյանի երգերը կատարել են արտիստներ Աննա Գերմանը, Վախթանգ Կիկաբիձեն, Իոսիֆ Կոբզոնը, Լև Լեշչենկոն, Մուսլիմ Մոգամաևը, Մայա Կրիստալինսկայան և ուրիշներ։
Գրել է նաև կինոերաժշտություններ («Տղամարդիկ և մնացած ամենը», 1986 թվական, «Չեմ ուզում ամուսնանալ», 1993 թվական)։


== Մահը ==
Մահացել է ինֆարկտից 2011 թվականի նոյեմբերի 7-ին։ Թաղված է Մոսկվայի Տրոեկուրովյան գերեզմանատանը։


== Պարգևներ, մրցանակներ ==
ՌԴ ժողովրդական արտիստ (2001)
ՌԴ մշակույթի վաստակավոր գործիչ (1995)
ՌԴ պատվո շքանշան (2006)
Լենինյան կոմերտմիության մրցանակ (1983 թվական, կոմերիտական, երիտասարդական երգերի համար)


== Ծանոթագրություններ ==
Մարինի լը Շատել

Մարինի լը Շատել (ֆր.՝ Marigny-le-Châtel), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 1558 մարդ, բնակչության խտությունը` 76.71 մարդ/կմ²։ Բնակավայրը զբաղեցնում է 20.31 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 28 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1072 աշխատունակ (15-64 տարեկան)  բնակիչ, որոնցից ակտիվ էին 809-ը, իսկ ոչ ակտիվները` 263։ Ակտիվության ցուցանիշը կազմում է 75,5 %։ 809 աշխատունակ մարդկանցից աշխատել է 720 անձ (392 տղամարդ և 328 կին)։ Գործազուրկ են եղել 89 անձ (36 տղամարդ և 53 կին)։ 263 անաշխատունակներից 66-ը եղել են աշակերտներ կամ ուսանողներ, 111-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վոլոնգո

Վոլոնգո (իտալերեն՝ Volongo), կոմունա Իտալիայում, Լոմբարդիա մարզի Կրեմոնա գավառում։ Բնակչությունը հասնում է 595 մարդու, 2004 թվականի մարդահամարի տվյալների համաձայն։ Հեռախոսային կոդն Է 0372, իսկ փոստային ինդեքսը 26030։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Խորեն Ստեփանե

Խորեն Ստեփան (Ստեփան Ստեփանյան) Հարությունի (1840, հունիսի 5, Թիֆլիս - 1900, նոյեմբերի 14, Թիֆլիս), հայ մանկավարժ, խմբագիր, հասարակական քաղաքական գործիչ, բանաստեղծ։


== Կենսագրություն ==
Խորեն Ստեփանեն ծնվել է Թիֆլիսում։ Թիֆլիսի Ներսիսյան դպրոցում սովորելուց հետո, 1858 թվականին ավարտել է Լազարյան ճեմարանը, 1862 թվականին՝ Մոսկվայի համալսարանի պատմալեզվաբանական ֆակուլտետը։
1872 թվականին ձեռնադրվել է կուսակրոն քահանա, 1880 թվականին՝ ծայրագույն վարդապետ, 1894 թվականին՝ եպիսկոպոս։ 1882 թվականին նշանակվել է Ախալցխայի և Ախալքալաքի առաջնորդական փոխանորդ, 1887 թվականին՝ Սանկտ Պետերբուրգի և Մոսկվայի հայոց հոգևոր հովիվ, 1895 թվականին՝ Աստրախանի թեմի առաջնորդական փոխանորդ, 1896 թվականին՝ Ղրիմի Ս. Խաչ վանքի վանահայր։ 1862 թվականին վերադարձել է Թիֆլիս, զբաղվել մանկավարժությամբ։

Հիմնել է Մարիամյան օրիորդաց դպրոցը և Հավլաբարի առաջին երկսեռ դպրոցը (1869)։ 1864 թվականի նոյեմբերից հրատարակել է «Հայկական աշխարհի կռունկ» ամսագիրը (1866-ից՝ «Հայկական աշխարհ»)։
1871 թվականին, ձեռնադրվելով վարդապետ, դասավանդել է Վաղարշապատի վանական ժառանգավորաց և ծխական դպրոցներում։
1872 թվականին եղել է Երևանի թեմական դպրոցի վերատեսուչ, 1873-1877 թվականներին աշխատել Շուշիում, Թիֆլիսում և Բաքվում։ 1878-1880 թվականներին դասավանդել է Գևորգյան ճեմարանում, խմբագրել «Արարատ» հանդեսը։
1880-ին գործուղվել է Եվրոպա՝ հմտանալու մանկավարժության ասպարեզում։ Շուրջ մեկամյա ուսումնառությունից հետո նշանակվել է Ախալցխայի և Ախալքալաքի առաջնորդական փոխանորդ և հայկական դըպրոցների տեսուչ, խմբագրել «Մանկավարժանոց» պարբերականը։ 1887-1895 թվականներին աշխատել է Մոսկվայում, Պետերբուրգում, Վաղարշապատում, Աստրախանում։ Ցարական իշխանությունների հրահանգով
1895-1900 թվականներին Ստեփան մեկուսացվել է հրատարակչական գործունեությունից և ուղարկվել Նոր Նախիջեանի Ստեփան»աչ վանքը, որի հրատարակություններից ստացած եկամուտը տրամադրել է Կիլիկիայի և Վանի հայկական նորաբաց դպրոցներին։

Ստեփանեն զբաղվել է նաև գրական-բանասիրական գործունեությամբ, գրել բանաստեղծություններ («Հյուսիսափայլում» տպագրվել են «Իշխան Բագրատունի» գրական կեղծանունով), կատարել թարգմանություններ, փոխադրություններ։ Հատկապես արժեքավոր է Մովսես Խորենացու «Հայոց պատմության» Ստեփանի կատարած աշխարհաբար թարգմանությունը (նրա ընդարձակ ծանոթագրություններով տպագրվել է 1889 թվականին)։


== Ծանոթագրություններ ==
Կաչալկա (գյուղ, Պերվոմայսկի շրջան)

Կաչալկա (ռուս.՝ Качалка), գյուղ Ռուսաստանի Յարոսլավլի մարզի Պերվոմայսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուձիկավա

Ֆուձիկավա  (ճապ.՝  富士川町 Ֆուձիկավա -տե:), ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 111,98 կմ², բնակչությունը՝ 15 494 մարդ, իսկ խտությունը 138,36 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից Է Մինամիարուպուսու քաղաքին և Իտիկավամիսատո, Մինոբու, Հայակավա ավաններին։


== Բնակչություն ==
Բնակչությունը կազմում է 15 494 մարդ (2014 թվականի օգոստոսի 1), խտություն - 138,36 մարդ/կմ²։


== Սիմվոլիզմ ==
Ավանի ծաղիկը համարվում է Astragalus sinicus-ը, ծառը՝ կամելիա-ն, իսկ թռչունը՝ դաշտային արտույտը։։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Արտաքին ուղեծիր

Արտաքին ուղեծիր, վեց տեսակի ուղեծրերից մեկն է, որով շարժվում են աստերոիդները և տիեզերական սարքերը Արեգակի շուրջ Արեգակնային համակարգի մոլորակների նկատմամբ։ Նկարում այն պատկերված է ձախից ներքևում։ Արեգակը նշված է նարնջագույն կետով, հաստ դեղին շրջանագիծը ներքին մոլորակի ուղեծիրն է, հաստությունը ցույց է տալիս ուղեծրի պերիհելիի և ապոհելիի տարբերությունը։ Աստերոիդը արտաքին մոլորակի նկատմամբ ունի ավելի մեծ ուղեծրի շառավիղ և գտնվում է ավելի մեծ հեռավորության վրա Արեգակից, այսպիսով այն շարժվում է մոլորակի արտաքին կողմից։


== Տես նաև ==
Ներքին ուղեծիր
Ներքին գրեյզեր
Արտաքին գրեյզեր
Համաուղեծիր ուղեծիր
Հատող ուղեծիր
ՄաքԴոուել շրջան (Արևմտյան Վիրջինիա)

ՄաքԴոուել շրջան (անգլ.՝ McDowell County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 386 կմ² է, բնակչությունը՝ 22, 113 մարդ (2010 թ. տվյալներով)։ Շրջկենտրոնն է Ուելչ բնակավայրը։ Կազմավորվել է 1858 թ.։
Տիդ

Տիդ (ռուս.՝ Тыд), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեզեն գետի ձախ ափին՝ 848 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը՝ Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000043155
Կոդը ըստ հիդրոլոգիական հետազոտության (ՌԴ) — 103004315
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սան Վիտո Կադորե

Սան Վիտո Կադորե (իտալերեն՝  San Vito di Cadore), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1718 մարդ, բնակչության խտություն՝ 28 մարդ/կմ²։ Զբաղեցնում է 61 կմ² մակերես։ Փոստային ինդեքս՝ 32046։ Հեռախոսային կոդ՝ (+39) 0436։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Բենիտո Խուարես

Բենիտո Պաբլո Խուարես Գարսիա (իսպ.՝ Benito Pablo Juárez García, մարտի 21, 1806(1806-03-21)[…], Սան Պաբլո Գուելատաո, Matamoros, Կոաուիլա, Մեքսիկայի Միացյալ Նահանգներ - հուլիսի 18, 1872(1872-07-18)[…], Մեխիկո, Մեքսիկայի Միացյալ Նահանգներ), մեքսիկացի քաղաքական և պետական գործիչ, իրավաբան, Մեքսիկայի ազգային հերոս։
Ծնվել է հնդկացի գյուղացու ընտանիքում։ Եղել է 1854 թվականի մեքսիկական հեղափոխության ակտիվ մասնակից։
1861—1872 թվականներին ստանձնել է Մեքսիկայի նախագահի պաշտոնը։ Հրատարակել է օրենք՝ եկեղեցին պետությունից անջատելու և եկեղեցական ունեցվածքը ազգայնացնելու մասին։ Խուարեսի ղեկավարությամբ Մեքսիկան հաղթանակ է տարել անգլո-ֆրանս-իսպանական ինտերվենտների նկատմամբ (1861—1867)։


== Ծանոթագրություններ ==
Ջոն Քեդբուրի

Ջոն Քեդբուրի (անգլ.՝ John Cadbury, օգոստոսի 12, 1801(1801-08-12), Բիրմինգհեմ, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 11, 1889(1889-05-11), Բիրմինգհեմ, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն), «Քեդբուրի» անգլիական ընկերության սեփականատեր և հիմնադիր, որը հիմնել է շոկոլադի բիզնես Անգլիայի Բիրմինգհեմ քաղաքում։


== Կենսագրություն ==
Ջոն Քեդբուրին ծնվել է 1801 թվականի օգոստոսի 12-ին Բիրմինգհեմում, որի ծողներն էին  Ռիչարդ Թափր Քեդբուրին և Էլիզաբեթ Հեդը։ Հայրը հարուստ Քվակեր ընտաիքից էր,որը տեղափոխվել էր Անգլիայի արևմտյան մասից։ Ջոնը սովորել է Վորվիքշայրի Հարթշիլի Ժոզեֆ Քրոսֆիլդսի Քվակերական դպրոցում։ 19-րդ դարասկզբին որպես Քվակեր, նա իրավունք չի ունեցել ընդունվել համալսարան, ուստի չի կարողացել հետամուտ լինել մի մասնագիտության, ինչպես բժշկությունն ու իրավունքն էին։ 
Քվակերները որպես պատմականորեն և բնորոշ խաղաղասերների՝ ռազմական կարիերան նույնպես հարցից դուրս էր։ Այսպիսով, այդ ժամանակ շատ  Քվակերերի նման նա իր էներգիան ուղղել է դեպի բիզնեսը և սկսել արշավը կենդանիների դաժանության դեմ՝ ձևավորելով «Կենդանիների Ընկեր» կազմակերպությունը, որը հանդիսացել է   «Կենդանիների դաժանության կանխարգելման արքայական կազմակերպության» նախատիպը։ Ընտանիքն ապահովում էր աշխատանքային հնարավորություններն ու լավ աշխատանքային պայմանները իրենց աշխատողների համար։
Միևնույն ժամանակ Քադբրիի արտադրող ձեռնարկությունը բարգավաճել էր։ 1848 թվականին նրա եղբայր Բենջամինը միացել է բիզնեսին և վարձել են մի մեծ գործարան Բրիջ փողոցի վրա։ Երկու տարի անց, 1850 թվականին Քադբրի եղբայրները դուրս են մղվել մանրածախ բիզնեսից, թողնելով այն Ջոնի որդու՝ Ռիչարդ Բորոու Քեդբուրիի ղեկավարության տակ ( Բորոուն եղել է բիրմինգհեմյան առաջատար խանութ մինչև 1960-ական թվականները)։
Քեդբուրին ամուսնացել է երկու անգամ։ Նա ամուսնացել է Պրիսիլա Աննա Դայմոնդի հետ (1799–1828), 1826 թվականին, սակայն երկու տարի անց նա մահանում է։ 1832 թվականին ամուսնանացել է իր երկրորդ կնոջ Կանդիա Բառոուի հետ 1832 (1805–1855) և ունեցել է յոթ երեխա. Ջոն (1834–1866), Ռիչարդ (1835–1899), Մարիա (1838–1908), Ջորջ (1839–1922), Ժոզեֆ (1841–1841), Էդուարդ (1843–1866) և Հենրի (1845–1875):
Բենջամին և Ջոն Քադբրին լուժարել են իրենց ընկերությունը 1860 թվականին։ Ջոնը հեռացել է կնոջ մահվան պատճառով, իսկ նրա որդիներ Ռիչարդը և Ջորջը հաջողության են հասել նրա բիզնեսում։ 1879 թվականին նրանք տեղափոխվել են հյուսիսային Վորեսթերշիր, որտեղ նրանք հիմնադրել են Բորնվիլ գյուղը, որն այժմ Բիրմինգհեմի գլխավոր արվարձաններից մեկն է։
Ընտանիքը հիմնել է է Քեդբուրիի  գործարանը, որը մնում է ՄԹ հիմնական արտադրության բիզնեսի վայր։ Մոտ 100 տարի գործարանի տարածքում արգելվել է ոգելից խմիչքների վաճառքը. ալկոհոլ չի վաճառվել գինետներում, բարերում և խանութներում։ Բնակիչները փորձել են պահպանել սա,  2007 թվականի մարտին շահելով դատական հայցը ընդդեմ Բրիտանիայի ամենամեծ «Թեսքո» ինքնասպասարկման խանութների  շղթայի հետ, որով վերջինիս  արգելելվել է ալկոհոլի վաճառքը այդ  տարածքում։


== Ծանոթագրություններ ==


== Արտաքին հղումներ ==
Mondelez https://web.archive.org/web/20151016042608/http://www.mondelezinternational.com/about-us/our-founders
Randall Morck, A History of Corporate Governance around the World: Family Business Groups – Page 600, University of Chicago Press, 2005, 0-226-53680-7
Մարոնիներ

Մարոնիներ (ինքնանվանումը՝ մարունի), արևելյան-քրիստոնեական եկեղեցու հետևորդներ, որոնք կազմում են Լիբանանի արաբ ժողովրդի գլխավոր համայնքներից մեկը։ Անունն ըստ ավանդության առաջացել է Մար Մարոնից (IV-V դարեր)։ VII դարի վերջին Մարոնիները իրենց առաջին պատրիարքի՝ Յուհաննա Մարոնի գլխավորությամբ կենտրոնական Ասորիքից ապաստանել են Լիբանան լեռ (Ջիբբատ Բշարրիի շրջան), իրենց դավանանքը պարտադրել տեղաբնիկ հեթանոս լեռնականներին և քրիստոնյա բնակչությանը (հակոբիկյան ասորի, քաղկեդոնական հույն և այլն), կազմել ինքնուրույն համայնք։ 1182 թվականին Մարոնիները ճանաչել են Վատիկանի գերագահությունը՝ պահպանելով սեփական ծիսակատարությունը (ասորերեն, որին զուգընթաց, հետագայում նաև արաբերեն)։ Մարոնիների հոգևոր պետի՝ «Անտիոքի պատրիարքի» նստավայրը Բկերկեն է (Բեյրութից 15 կմ հյուսիսարևելյան)։ Մարոնիների մոտ խոսակցական արաբերենի (սիրիա-լիբանանյան բարբառ) տարածումն սկսվել է XVI դարում, երբ Լիբանանի հյուսիսի մարոնաբնակ շրջանները հետզհետե առնչվել են դրուզական (1770 թվականից համալիբանանյան) ամիրայության հետ։ XVII դարի վերջից Կիլիկիայից Լեռնալիբանան տեղափոխված բազմաթիվ հայեր աստիճանաբար միաձուլվել են Մարոնիների հետ։ Մարոնիների թիվը Լիբանանում 600 հազար Է (1971)։ Համաձայն 1943 թվականի «Ազգային ուխտի», Լիբանանի պրեզիդենտը, պառլամենտի անդամների մոտ 1/3-ը պետք է լինեն Մարոնիներ։


== Ծանոթագրություններ ==
Հովսեփ Պաղնացի

Հովսեփ Պաղնացի (ծննդյան և մահվան թթ. անհայտ), V դարի հայ թարգմանիչ։ Հայկական այբուբենի ստեղծման նպատակով Մեսրոպ Մաշտոցի հետ Ասորիք մեկնած աշակերտներից մեկի՝ Հովհան Եկեղեցացու հետ մասնակցել է Աստվածաշնչի Մեսրոպ Մաշտոցի ձեռնարկած թարգմանությանը։ Հետագայում, Եզնիկ Կողբացու հետ, նա նորից է գնացել Ասորիք՝ հոգևոր հայրերից թարգմանություններ կատարելու։ Այստեղից, հունարենի մեջ հմտանալու նպատակով, մեկնել են Կ. Պոլիս, որտեղ նրանց են միացել Ղևոնդ Երեցը և Կորյունը։ Հովսեփ Պաղնացին և նրա ընկերները կարգվել են հունարենի թարգմանիչներ։ Նրանք թարգմանելու համար իրենց հետ հայրենիք են բերել Աստվածաշնչի լավագույն օրինակը և Նիկիայի ու Եփեսոսի ժողովների կանոնները։
Թերի շրջան (Տեխաս)

Թերի շրջան (անգլ.՝ Terry County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.305 կմ² է, բնակչությունը՝ 12.761 մարդ (2000 թ. տվյալներով)։ Շրջկենտրոնն է Բրաունֆիլդ բնակավայրը։ Կազմավորվել է 1876 թ.։
Volkswagen

Անվան այլ կիրառումների համար տե՛ս՝ Volkswagen (այլ կիրառումներ)Volkswagen (արտասանվում է Ֆոլքսվագեն), գերմանական ավտոմոբիլային ապրանքանիշ։ Այս մակնիշի անվան տակ 2007 թվականին վաճառվել էր 5 միլիոն 20 հազար մեքենա։ Շտաբ-բնակարանը գտնվում է Վոլֆսբուրգում։


== Միջին մոդելի շարք ==


=== GTI մոդելներ ===


=== R մոդելներ ===


== Ընդհատված մոդելները ==


== Ներկա Վոլկսվագենի մոդելները ==


=== Եվրոպա ===


=== Կենտրոնական Ամերիկա և Կարիբյան կղզիներ ===


=== Ասիա ===
Golf
Polo
Golf/Golf Plus/Golf Variant
Jetta
Bora
Sagitar
New Beetle/New Beetle Cabriolet
Passat Lingyu
Santana
Santana Vista
Passat/Passat Variant
Magotan
Phaeton
Sharan
Tiguan
Touareg
Touran
Vento


=== Աֆրիկա ===


== Պլանավորված մոդելներ ==
Golf Variant (VII) - 2013 թվական
Golf Plus (III) - 2013 թվական
Fox Cabrio - 2013 թվական
e-up! - 2013 թվականի սեպտեմբեր
Touran - 2013 թվական
eBeetle - 2013 թվականի վերջ
Polo Cabrio - 2014 թվական
Scirocco (վերաոճավորում) - 2014 թվականի գարուն
Tiguan - 2014 թվականի
Golf Cabrio - 2014 թվականի վերջ
Golf CC - 2014 թվականի վերջ
Taigun - 2014 թվականի վերջ


== Արտադրանք ==


== Նվաճումներ ==


=== Տարվա ավտոմեքենա ===
2009 - Volkswagen Golf
2010 - Volkswagen Polo
2012 - Volkswagen up!
2013 - Volkswagen Golf


=== Տարվա եվրոպական մեքենք ===
1971 - Volkswagen K70
1975 - Volkswagen Golf
1982 - Volkswagen Polo
1984 - Volkswagen Golf
1989 - Volkswagen Passat
1992 - Volkswagen Golf
1995 - Volkswagen Polo
1997 - Volkswagen Passat
1998 - Volkswagen Golf
2004 - Volkswagen Golf
2006 - Volkswagen Passat
2009 - Volkswagen Golf
2010 - Volkswagen Polo
2012 - Volkswagen up!
2013 - Volkswagen Golf


== Ներքին մոդելների անվանումները ==


== Ծանոթագրություններ ==


== Արտաքին հղումներ ==
Volkswagen.com Վոլքսվագենի մեքենաների պորտալ
Volkswagen դասական
Volkswagen մեքենաների տեխնիկական տեղեկատվություն
(9129) 1998 HU144

(9129) 1998 HU144, աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 21-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 3,041672 ա. մ., առավելագույնը մոտենում է 2,3977 ա. մ. հեռավորության վրա և հեռանում 3,6856 ա. մ.։ Արեգակի շուրջ մեկ ամբողջական պտույտ է կատարում 1937,61 երկրային օրվա ընթացքում, իր ուղեծրով շարժվելով միջինում 0,185796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9129) 1998 HU144 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղասաֆ

Աղասաֆ, գյուղ Արևմտյան Հայաստանում, Վանի վիլայեթի Արճեշի գավառակում։


== Բնակչություն ==
XIX դարի վերջին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մոն Նոտր Դամ

Մոն Նոտր Դամ (ֆր.՝ Mont-Notre-Dame), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02520 .


== Բնակչություն ==
2010 թվականին բնակչությունը կազմել է 677 մարդ։


== Տնտեսություն ==
2010 թվականի տվյալներով 460 աշխատունակ տարիքի մարդկանցից (15-64 տարեկան) 330-ը տնտեսապես ակտիվ էին, 130-ը անգործունակ (Ակտիվության ցուցանիշը —71,7 %, 1999 թվականին եղել է՝ 65,3 %)։ 330 աշխատունակ բնակիչներից 290-ը աշխատում էին (171 տղամարդ և 119 կին), անաշխատանք էին 40-ը (14 տղամարդ և 26 կին)։ 130 անգործունակ մարդկանցից 39-ը ուսաանողներ են և աշակերտներ, 37-ը թոշակառու, մնացած 54-ը անգործունակ են ուրիշ պատճառով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Мон-Нотр-Дам (ֆր.)
Թերբիզեկ

Թերբիզեկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր գավառի հարավային մասում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դալիի տիեզերք

Դալիի տիեզերք (անգլ.՝ Dalí Universe), Սալվադոր Դալիի արվեստի գործերի և բրոնզե քանդակների հավաքածու, որը ճամփորդությունների միջոցով ներկայացվում է տարբեր երկրներում։ Հավաքածուն ներառում է բրոնզե քանդակներ, պատկերազարդ գրքեր, ապակե և ոսկե քանդակներ։ 2015 թվականին «Դալիի տիեզերք» միջազգային ցուցադրությունը կայացել է Շանհայում, 2016 թվականին եվրոպական շոուն տեղի է ունեցել Բելգիայի Լիեժ քաղաքում։ «Դալիի տիեզերք» ցուցադրության մշտական վայրը Փարիզի «Espace Dalí» տարածքն է։
«Դալիի տիեզերք» ցուցադրության անունն առաջացել է իսպանացի սյուռեալիստ Սալվադոր Դալիի աշխատանքների Լոնդոնի Սաուֆ բենքի կիսամշտական ցուցադրություններից հետո, որը 2010 թվականին փակվել է։


== Պատմություն ==

«Դալիի տիեզերքը» բացվել է 2000 թվականին Լոնդոնի County Hall-ում և զբաղեցրել է 3,000 մ2 տարածք։ Ցուցադրվել է շուրջ 500 աշխատանք, այդ թվում՝ 1935-1984 թվականների քանդակներ, գծագրեր, վիմագրություններ, ոսկյա և ապակե առարկաներ, դալիական շնչով ստեղծված կահույքի հավաքածու։
2008 թվականի նոյեմբերին «Դալիի տիեզերքը» կազմակերպել է Դալիի 12 նորաձև նմուշների աճուրդ, որի հասույթը տրամադրվել է «Նորաձևության թիրախում կրծքի քաղցկեղն է» բարեգործական կազմակերպության նախաձեռնած արշավին։
2010 թվականի հունվարին ցուցադրությունը փակվել է՝ նպատակ ունենալով վերաբացվել Լոնդոնի մեկ այլ վայրում։
Ցուցադրությունը ներկայացվել է տարբեր վայրերում, այդ թվում՝ Սինգապուրում, Թայբեյում, Շանհայում, Նյու Յորքում, Ֆլորենցիայում, Վենետիկում և Լիեժում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
The Dalí Universe London
An article with more details of the exhibits Archived 2001-06-25 at the Wayback Machine.
An exhibition with some of the sculptures once shown at the Dalì Universe
Նեբեժ

Նեբեժ (ուկրաիներեն՝ Небіж), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1843 թվականին։
2001 թվականի տվյալներով Նեբեժ գյուղում բնակվում էր 375 մարդ։ Բնակավայրը զբաղեցնում է 14,05 կմ² տարածք։ Բնակչության խտությունը կազմում էր 26,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտին Վինտերկորն

Մարտին Վինտերկորն (գերմ.՝ Martin Winterkorn, մայիսի 24, 1947(1947-05-24), Լեոնբերգ, Բյոբլինգեն, Շտուտգարտի ադմինիստրատիվ օկրուգ, Բադեն-Վյուրթեմբերգ), գերմանացի կառավարիչ, Volkswagen կոնցեռնի գործադիր տնօրեն և տնօրենների խորհրդի  նախկին նախագահ (2007-2015), Audi և Porsche Automobil Holding դիտորդական խորհրդի նախագահ։


== Կենսագրություն ==
Ծնվել է 1947 թվականի մայիսի 24-ին Լեոնբերգ քաղաքում։ 1966-1973 թվականներին սովորել է մետաղագործություն և մետաղների ֆիզիկա Շտուտգարտի համալսարանում։ 1973-1977 թվականներին սովորել է Մաքս Պլանկի ընկերության գծով և ստացել դոկտորի աստիճան։
1977 թվականին նա սկսել է աշխատել Robert Bosch GmbH ընկերությունում՝ որպես նյութերի մշակման մասնագետի օգնական։ 1978-1981 թվականներին այդ ընկերությունում գլխավորել է «Նյութեր և մշակում» խումբը, որն աշխատել է «Սառնագենտային խտացուցիչների մշակման ուղղությամբ»։
1993 թվականին ստացել է Volkswagen ընկերության որակի վերահսկման խմբի ղեկավարի պաշտոնը։ 1995 թվականի հունիսից նաև պատասխանատու էր կոնցեռնի արտադրանքի կառավարման համար։ 1996թ. հունվարից դարձել է ընկերության տեխնիկական զարգացման բաժնի առևտրային նշանների կառավարման խորհրդի անդամ։ 2000 թվականի հուլիսից՝ նույն բաժնի Volkswagen տեխնիկական զարգացման խորհրդի անդամ։ Մեծ դեր է խաղացել Volkswagen New Beetle մոդելի թողարկման հաստատման գործում։
2002 թվականի մարտի 1-ից դարձել Է Audi-ի տնօրենների խորհրդի նախագահ, գլխավորել Է Audi brand group ընկերությունների խումբը, որն իր մեջ ներառում է SEAT և Lamborghini: Պատասխանատու էր Audi-ի տեխնիկական զարգացման համար 2003 թվականի հունվարի 1-ից։ 2007 թվականի հունվարի 1-ին փոխարինել է Բերնդ Պիշետսրիդերին Volkswagen-ի գլխավոր տնօրենի պաշտոնում։
Volkswagen կոնցեռնի նախագահի պաշտոնից իր հրաժարականի մասին հայտնել է 2015 թվականի սեպտեմբերի 23-ին՝ Ավտոմեքենաների ծրագրային ապահովման հետ կապված ծագած սկանդալից մի քանի օր անց, որը թեստերի անցկացման ժամանակ տասնյակ անգամ նվազեցրել է օդ արտանետվող վնասակար գազերի քանակը։ Նրա պաշտոնը զբաղեցրել է Porsche-ի ղեկավար Մաթիաս Մյուլերը։
Ամուսնացած է, ունի երկու երեխա։ Կաթոլիկ է։


== Պատվավոր կոչումներ ==
2003 թվականի հունիսից հանդիսանում է Բուդապեշտի տեխնոլոգիաների և տնտեսագիտության համալսարանի պատվավոր պրոֆեսոր՝ ի նշան գիտական հետազոտություններին աջակցելու արժանիքների ճանաչման։ 2004 թվականի օգոստոսից Դրեզդենի տեխնիկական համալսարանի պատվավոր պրոֆեսոր է «Թեթև նյութեր ավտոմոբիլային արդյունաբերության մեջ» աշխատանքի համար։ 2006 թվականի հուլիսի 5-ին պարգևատրվել է «Վաստակի համար» շքանշանով, որը համարվում է Բավարիայում բարձրագույն պետական պարգև։ 2007 և 2008 թվականներին ընդգրկվել է Motor Trend ավտոմոբիլային ամսագրի Power List ցանկում։


== Ծանոթագրություններ ==


== Արտաքին հղումներ ==
Prof. Dr. Dr. h.c. mult. Martin Winterkorn (անգլ.) на сайте volkswagenag.com, 2015 թվականի հունիսի 30
Պիստեկ

Պիստեկ  (ռուս.՝ Пистек), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սամվել Երանյան

Սամվել Երանյան, հայտնի է նաև որպես Սմբուլ, հայ երգիչ, հայրենասիրական (հեղափոխական) երգերի կատարող։
Երանյանի կատարմամբ հայտնի են հետևյալ երգերը. «Արի զորավար», «Հերոս Եփրեմին», «Շուշի», «Պիտ գնանք», «Պայթող աղբյուր», «Դաշնակցական խումբ», «Անզգա երիտասարդին», «Իմալ էնիմ», «Հայ կամավորներ», «Արթուր Ղարիբյանի հիշատակին»։ Երանյանը նաև արցախյան ազատամարտի մասնակից է։


== Տես նաև ==
Գառնիկ Սարգսյան
Վիգեն Դիշչեքենյան
Մ.թ.ա. 883


== Դեպքեր ==
Ասորեստանում գահ է բարձրանում Աշուրնասիրպալ II-ը։


== Ծնունդներ ==


== Մահեր ==